
Molnár János barlang kőzetkörnyezetének mérnökgeológiai vizsgálata

Budapesten található Európa egyik legnagyobb termálkarsztos rendszere, az úgynevezett Budai-termálkarszt. Az egyik a Rózsadombon és környékén, a másik pedig a Gellért-hegyen és környékén található forrásokat és barlangokat foglalja magába. TDK dolgozatomban a rózsadombi részen található Molnár János-barlang kőzeteinek kőzetfizikai tulajdonságait vizsgáltam.
A terepbejárást követően több, egymástól független helyről kaptam kőzetmintákat, ezekből készítettem próbatesteket. A Molnár János-barlanghoz számos kutatás kapcsolódott az elmúlt évtizedekben, ezek azonban rendkívül szerteágazóak (nagyon sok tudományterületet érintettek) és nagyon rövid idejűek voltak. Tudomásom szerint kőzetfizikai vizsgálatok ez idáig még nem történtek, pedig a termálkarsztos rendszer fejlődésének megismeréséhez e tudományterület is nagyban hozzájárulhat.



